ไทยพาณิชย์ยืนเป้าสินเชื่อโต10%มั่นใจกลุ่มโรงแรมรอดหลังปรับหนี้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — “ชาติศิริกรรณิกา” การันตี สินเชื่อโตดีคงเป้าหมายเดิม ชี้ส่งออกตัวขับเคลื่อนเศรษฐกิจไทย 
นางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์ เปิดเผยว่า สินเชื่อในครึ่งปีแรกนั้นเติบโตไม่มาก เนื่องจากลูกค้าชำระคืน เพราะส่วนใหญ่เป็นสินเชื่อหมุนเวียน แต่ครึ่งปีหลังเชื่อว่าจะดีขึ้น โดยยังคงเป้าหมายสินเชื่อไว้ที่ 710% เนื่องจากสถานการณ์ในประเทศสงบ เหตุการณ์เข้าสู่ภาวะปกติ เศรษฐกิจครึ่งปีหลังก็น่าจะดีขึ้น
สำหรับครึ่งปีหลังธนาคารอาจมีการปรับขึ้นอัตราดอกเบี้ยทั้งเงินกู้และเงินฝากทั้ง 2 ขา หากคณะกรรมการนโยบายการเงิน (กนง.)มีการปรับขึ้นดอกเบี้ยนโยบาย ซึ่งทิศทางของธนาคารแห่งประเทศไทย (ธปท.) ก็มีแนวโน้มจะปรับขึ้นดอกเบี้ยในช่วงครึ่งปีหลัง
นางกรรณิกา กล่าวว่า สถานการณ์ลูกค้าท่องเที่ยว โดยเฉพาะกลุ่มโรงแรมในขณะนี้ ได้รับการช่วยเหลือตั้งแต่ปีก่อน โดยลูกค้าที่เป็นโรงแรมขนาดใหญ่ทั้งหมดได้รับการผ่อนปรนเงื่อนไขชำระหนี้ โดย กลุ่มโรงแรมคิดเป็นสินเชื่อหลักหมื่นล้านบาท จึงเชื่อว่าไม่น่าจะส่งผลต่อหนี้ที่ไม่ก่อให้เกิดรายได้ (เอ็นพีแอล) ในปีนี้
นายชาติศิริ โสภณพนิช กรรมการผู้จัดการใหญ่ ธนาคารกรุงเทพ กล่าวว่า การปล่อยสินเชื่อขยายตัวได้ดี ไม่มีสะดุด เเม้จะมีช่วงขึ้นๆ ลงๆ เเต่ยังคงขยายตัวต่อเนื่องจากหลายธุรกิจ ทั้งลูกค้ารายใหญ่ รายกลาง รายปลีก รวมถึงลูกค้าบุคคล จึงยังคงเป้าหมายอัตราเติบโตของสินเชื่อไว้ที่ 5% เช่นเดิม
“ลูกค้าที่มีโครงการลงทุนก็ยังเดินหน้าลงทุนต่อไป เเล้วเชื่อว่าจะได้เห็นโครงการลงทุนออกมาอีกเป็นลำดับ” นายชาติศิริ กล่าว
ทั้งนี้ มองว่าหัวใจสำคัญที่จะผลักดันเศรษฐกิจ คือการค้าขายระหว่างประเทศ ซึ่งต้องจับตาดูการค้าขายทั่วโลกว่าเป็นอย่างไร เเต่การค้าขายในเอเชียขยายตัวได้ดี ประกอบกับเเนวโน้มเศรษฐกิจยังใช้ได้ ก็น่าจะเติบโตได้ดีพอประมาณ 
ธนาคารกรุงเทพคาดการณ์ว่าเศรษฐกิจไทยจะเติบโตได้ 45%ในปีนี้